****

****

**Kontinuitetsprofilen**

Udgivet af:

Beredskabsstyrelsen

Datavej 16

3460 Birkerød

Telefon: 7285 2000

E-mail: brs@brs.dk

www.brs.dk

Sprog: Dansk

Udgivet: December 2022

Format: Digital version

**Introduktion**

Kontinuitetsplanlægning er en proces, der skal sikre, at organisationen får skabt overblik over og analyseret sine kritiske funktioner, identificeret de aktiviteter, som opretholder de kritiske funktioner, kortlagt de ressourcer, som disse aktiviteter er afhængige af, gennemført forebyggende tiltag og udarbejdet de nødvendige planer for fortsat drift og genopretning.

**Formål**

Kontinuitetsprofilen er et værktøj, der kan anvendes til at gøre status på organisationens kontinuitetsplanlægning, og det kan hjælpe til at identificere stærke sider ved planlægningen og områder der med fordel kan styrkes. Værktøjet bygger på Beredskabsstyrelsens vejledning ’Kontinuitetsplanlægning – Fortsat drift og genopretning’ med tilhørende bilagssamling.

**Indhold**

Værktøjet består af et skema med en række udsagn vedrørende kontinuitetsplanlægning. Skemaet er opdelt efter fire områder: Forberede, gennemføre, implementere og vedligeholde. Hertil kommer udsagn om selve kontinuitetsplanen.



Hvert område er bygget op efter samme skabelon, der består af en række udsagn med faste svarkategorier og et tekstfelt til kommentarer. Undervejs i værktøjet er der angivet henvisninger til hvor i vejledningen, man kan læse mere om det pågældende område.

**Anvendelse**

Værktøjet kan anvendes af både små og store organisationer, det kan bruges på organisationens samlede kontinuitetsplanlægning, eller på udvalgte områder, og det baserer sig på deltagernes egne oplevelser af planlægningsprocessen.

Anvendelse af værktøjet fungerer bedst, hvis man er flere fra relevante dele af organisationen, der sammen drøfter de enkelte områder og udsagn. Det anbefales at anvende værktøjet trin for trin.

Man kan med fordel også anvende kommentarfelterne, idet disse sammenholdt med specifikke vurderinger inden for de enkelte områder giver et godt afsæt for at styrke og udvikle kontinuitetsplanlægningen.

**Forberede** (vejledningen side 16-22, bilagssamlingen side 6-13)

På det *første* trin i planlægningsprocessen tager organisationen stilling til, hvordan planlægningen forankres ledelsesmæssigt, hvem der skal deltage i arbejdet, og hvordan processen skal gennemføres. Endvidere foretages de indledende analytiske overvejelser.

|  |  |  |  |  |  |  |
| --- | --- | --- | --- | --- | --- | --- |
| **Vi har som en del af vores forberedelse af processen:** | | **Enig** | **Overvejende enig** | **Overvejende uenig** | **Uenig** | **Kan ikke vurderes** |
| 1.1 | beskrevet mål og rammer for, hvordan vi som organisation arbejder med kontinuitetsplanlægning |  |  |  |  |  |
| 1.2 | beskrevet den samlede organisering af kontinuitetsplanlægningen, herunder opgaver, ansvar og roller |  |  |  |  |  |
| 1.3 | gennemført en interessentanalyse til at afdække interessenternes forventninger og krav til vores produkter, ydelser og services |  |  |  |  |  |
| 1.4 | vurderet, hvor grænserne går for, hvilke konsekvenser af forstyrrelser og afbrydelser der er acceptable/ikkeacceptable for os |  |  |  |  |  |
| 1.5 | sikret den ledelsesmæssige involvering i arbejdet med kontinuitetsplanlægning |  |  |  |  |  |
| 1.6 | sikret en tydeligt strategisk forankring og høj ledelsesmæssig prioritering af kontinuitetsplanlægningen |  |  |  |  |  |
| 1.7 | udvalgt medarbejdere med indsigt i organisationens kritiske funktioner, aktiviteter og ressourcer til at deltage i planlægningsarbejdet |  |  |  |  |  |

|  |
| --- |
| **Kommentarer:** herunder forslag til konkrete forbedringer |
|  |

**Gennemføre** (vejledningen side 26-39, bilagssamlingen side 14-19)

På det *andet* trin i processen gennemfører organisationen en konsekvensanalyse og en risikovurdering. Herefter besluttes eventuelle forebyggende tiltag, og der udarbejdes én eller flere kontinuitetsplaner.

|  |  |  |  |  |  |  |
| --- | --- | --- | --- | --- | --- | --- |
| **Vi har ifm. gennemførelsen af planlægningsprocessen:** | | **Enig** | **Overvejende enig** | **Overvejende uenig** | **Uenig** | **Kan ikke vurderes** |
| 2.1 | skabt overblik over organisationens kritiske funktioner, aktiviteter og ressourcer |  |  |  |  |  |
| 2.2 | fastlagt acceptable nedetider for kritiske aktiviteter og mål for genopretningstider for de mest kritiske ressourcer |  |  |  |  |  |
| 2.3 | identificeret risici/hændelser, som kan påvirke de kritiske ressources tilgængelighed |  |  |  |  |  |
| 2.4 | foretaget en vurdering af de mulige konsekvenser ved forstyrrelser og afbrydelser |  |  |  |  |  |
| 2.5 | foretaget en vurdering af, hvorvidt eksisterende nødprocedurer og reserveløsninger er tilstrækkelige |  |  |  |  |  |
| 2.6 | planlagt de nødvendige forebyggende tiltag til at robustgøre organisationens kritiske funktioner |  |  |  |  |  |
| 2.7 | identificeret behov for kontinuitetsløsninger, herunder nødprocedurer og procedurer for genopretning af ressourcer og normaldrift |  |  |  |  |  |

|  |
| --- |
| **Kommentarer:** herunder forslag til konkrete forbedringer |
|  |

**Implementere** (vejledningen side 42-46)

På det *tredje* trin i processen kommunikeres kontinuitetsplanerne, der også forankres organisatorisk, og planlægningen ’trykprøves’ og videreudvikles løbende ved test og øvelser.

|  |  |  |  |  |  |  |
| --- | --- | --- | --- | --- | --- | --- |
| **Vi har ift. implementering og anvendelse:** | | **Enig** | **Overvejende enig** | **Overvejende uenig** | **Uenig** | **Kan ikke vurderes** |
| 3.1 | orienteret bredt i organisationen om kontinuitetsplanerne, herunder om deres formål, indhold og anvendelse i praksis |  |  |  |  |  |
| 3.2 | sikret, at de udarbejdede kontinuitetsplaner er tilgængelige i både fysisk og digitalt format |  |  |  |  |  |
| 3.3 | givet de relevante medarbejdere den fornødne information og uddannelse for at gøre dem fortrolige med planerne |  |  |  |  |  |
| 3.4 | gennemført øvelser (eller planlagt at gennemføre øvelser) mindst én gang årligt for at afprøve planerne |  |  |  |  |  |
| 3.5 | identificeret erfaringer og læring, når kontinuitetsplanerne har været anvendt ifm. øvelser og rigtige hændelser |  |  |  |  |  |
| 3.6 | justeret kontinuitetsplanerne med baggrund i identificerede erfaringer og læring |  |  |  |  |  |
| 3.7 | orienteret ledelsen om lærings- og forbedringspunkter i forbindelse med øvelser og hændelser, herunder om opdaterede planer |  |  |  |  |  |

|  |
| --- |
| **Kommentarer:** herunder forslag til konkrete forbedringer |
|  |

**Vedligeholde** (vejledningen side 50-51)

På det *fjerde* trin i processen besluttes det, hvornår og hvordan der følges op på planlægningen, og hvordan der løbende informeres om ændringer og uddannes i anvendelse af planerne.

|  |  |  |  |  |  |  |
| --- | --- | --- | --- | --- | --- | --- |
| **Vi har ift. den løbende vedligeholdelse af planerne:** | | **Enig** | **Overvejende enig** | **Overvejende uenig** | **Uenig** | **Kan ikke vurderes** |
| 4.1 | opdateret både interessentanalysen, vurderingen af risikotolerance, konsekvensanalyse og risikovurdering |  |  |  |  |  |
| 4.2 | revurderet organisationens kritiske funktioner og behov for at udpege yderligere områder for kontinuitetsplanlægning |  |  |  |  |  |
| 4.3 | fulgt op på planlagte og iværksatte forebyggende tiltag, herunder vurderet behov for yderligere, supplerende tiltag |  |  |  |  |  |
| 4.4 | informeret bredt i organisationen om, at der er foretaget ændringer i kontinuitetsplanerne |  |  |  |  |  |
| 4.5 | uddannet de relevante medarbejdere i de nye eller omlagte rutiner og procedurer |  |  |  |  |  |
| 4.6 | opsamlet erfaringer og læring vedrørende selve kontinuitetsplanlægningen mhp. mulige forbedringer af proces, metode eller værktøjer |  |  |  |  |  |
| 4.7 | opdateret beskrivelsen af mål og rammer for organisationens kontinuitetsplanlægning (styringsdokument) |  |  |  |  |  |

|  |
| --- |
| **Kommentarer:** herunder forslag til konkrete forbedringer |
|  |

**Kontinuitetsplanerne** (vejledningen side 36-38, bilagssamlingen side 20-24)

Kontinuitetsplanerne skal indeholde konkret information om, hvordan kritiske funktioner opretholdes under en forstyrrelse, hvordan ressourcerne gendannes under en forstyrrelse, og hvordan man genopretter driften, når aktiviteter/ressourcer igen er normale.

|  |  |  |  |  |  |  |
| --- | --- | --- | --- | --- | --- | --- |
| **Vores kontinuitetsplaner indeholder:** | | **Enig** | **Overvejende enig** | **Overvejende uenig** | **Uenig** | **Kan ikke vurderes** |
| 5.1 | kriterier for aktivering af kontinuitetsløsningerne, dvs. oplysninger om i hvilke situationer planerne aktiveres |  |  |  |  |  |
| 5.2 | oplysninger om roller, opgaver, ansvar og beføjelser ift. de enkelte kontinuitetsløsninger |  |  |  |  |  |
| 5.3 | beskrivelser af de alternative arbejdsmetoder og nødprocedurer, som skal anvendes ved forstyrrelser og afbrydelser |  |  |  |  |  |
| 5.4 | procedurer for gendannelse af de kritiske ressourcer efter forstyrrelser og afbrydelser |  |  |  |  |  |
| 5.5 | procedurer for genopretning til normaldrift, når de kritiske ressourcer atter er tilgængelige |  |  |  |  |  |
| 5.6 | kontaktoplysninger og anden relevant information i forhold til de konkrete procedurer |  |  |  |  |  |
| 5.7 | en oversigt over bilag til planmaterialet, herunder fx tjeklister, aftaler og skabeloner |  |  |  |  |  |

|  |
| --- |
| **Kommentarer:** herunder forslag til konkrete forbedringer |
|  |